cyanic-selkie/wikianc huggingface dataset:
Thallium-drapet i Trondheim
Dommen
I 2009 rømte han under en permisjon ved soning ved Ila landsfengsel, og dro til Strasbourg for å diskutere saken med saksbehandlere i Den europeiske menneskerettsdomstol. Som følge av dette ble han etterlyst over hele landet. Han ble pågrepet av politiet den 21. september i Kristiansand da han kom tilbake til Norge fra Hirtshals med båt.
29. mai 2013 ble han prøveløslatt, etter å ha sonet 14 år av straffen. I 2014 måtte han imidlertid inn og sone resten av straffen etter å ha brutt vilkårene for prøveløslatelse. Han ble pågrepet og fraktet til fengselet etter at han nektet å følge med politiet og forskanset seg med en pistol i sin egen leilighet i 16 timer.
Miravânia
Miravânia er en kommune i delstaten Minas Gerais i sørøstregionen av Brasil.
Åkra Idrettslag
Åkra Idrettslag (etablert 1938) er et idrettslag fra Åkra på Karmøy. Idrettslag driver blant annet med fotball, håndball, turn, trampett og cheerleading.
Martín Silva
Martín Andrés Silva Leites (født 25. mars 1983) er en uruguayansk fotballspiller som spiller for den brasilianske klubben Club de Regatas Vasco da Gama. Han spiller keeper, og er også en del av.
Landslaget
Han ble tatt ut til Fotball-VM 2010 i Sør-Afrika.
Han ble tatt ut i s tropp til VM i fotball 2018 i Russland.
Lovozero (innsjø)
Lovozero (russisk: Ловозеро, nordsamisk: Lujávri, finsk: Luujärvi, kildinsamisk: Луяввьр, skoltesamisk: Luujäu´rr) er en innsjø på Kolahalvøya i Murmansk oblast i Russland.
Lovozero har avløp nordover mot Barentshavet via elva Voronja. Sjøen har et flateinnhold på 200 km² og et nedbørfelt på 3 770 km². Gjennomsnittlig dybde er bare 5,7 meter mens største dybde er 35 meter. Sjøen har en snirklete kystlinje med mange viker og nes og øyer.
I 1970 ble to vannkraftverk bygget i elva Voronja ved Serebrjansk, rundt 100 kilometer nedenfor utløpet fra Lovozero. Demningen ved kraftverket dannet et magasin med samme vannstand som Lovozero, slik at de to innsjøene i praksis er én sammenhengende innsjø.
Chilasa paradoxa
Chilasa paradoxa er en sommerfugl i familiegruppen svalestjerter. Den lever i sørøst Asia.
Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Levevis
Paringen skjer ved sammenkobling mellom de to kjønnene. Eggene legges direkte på næringsplanten. Larven lever som plantespiser og er radikalt forskjellige fra de voksne, både i levevis og i kroppsbygning.
Chilasa paradoxa tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.
Systematisk inndeling
Papilio paradoxa Zelima paradoxa C. p. telesicles Felder C. p. aenigma Wallace, 1865 C. p. telearchus (Hewitson, 1852) C. p. niasicus Rothschild C. p. melanostoma Jordan, 1909
Eric Johnson (skuespiller)
Eric Johann Johnson (født 7. august 1979 i Edmonton i Canada) er en amerikansk skuespiller. Han har spilt Whitney Fordman i TV-serien Smallville. I Flash Gordon spiller han Flash Gordon. Han har vært gjest i serier som Criminal Minds, The Dead Zone, Ghost Whisperer og The Unit.
Filmer
TV Serier
Bjärred
Bjärred er et tettsted i Lomma kommune i Skåne län i Sverige. I 2010 hadde tettstedet 9 542 innbyggere. Bjärred ligger cirka 11 kilometer vest for Lund.
Rutherford County (Nord-Carolina)
Rutherford County er et fylke i den amerikanske delstaten Nord-Carolina.
Reidar Vollen
Reidar Vollen (født i Kristiansand 1943, død i Kristiansand 30. juni 2011) var en norsk historiker, lærer og sakprosaforfatter. Han hadde ansvaret for å samle inn kildematerialet til historieverket Bygland gard og ætt, som er planlagt utgitt i 10-12. I 2009 var bind nr. 6 utkommet.
Reidar Vollen er utdannet fra lærerhøgskolen i Kristiansand og Idrettshøgskolen i Oslo. Han har hovedfag i historie fra Universitetet i Bergen.
Fylkesvei 1400
Fylkesvei 1400 gikk mellom Blylaget og Jaer i Nesodden kommune. Veien var 2,2 km lang.
Frem til 2019 hadde veien betegnelsen fylkesvei 101. Per november 2023 har den blitt del av fylkesvei 1394.
Liste over ordførere i Vågå
Liste over ordførere i Vågå kommune i Innlandet fra 1945.
Miraí
Miraí er en kommune i delstaten Minas Gerais i sørøstregionen av Brasil.
Broken Sword
Broken Sword er en eventyrspill-serie som er utviklet av Revolution Software. Den består av fem spill.
I spillene møter man George Stobbart, en amerikansk advokat som gjentatte ganger befinner seg i situasjoner der utfallet kan være avgjørende for verdens eksistens. I de to første spillene kontrollerer spilleren George ved å benytte et pek og klikk-system, mens det tredje har direkte kontroll.
Broken Sword: The shadow of the Templars
Det første spillet i serien ble utgitt i 1996 på PC og PlayStation.
George Stobbart er på ferie i Paris da en bombe eksploderer på kafeen han sitter på. Han begynner å etterforske, og sammen med Nicole Collard, en fransk fotojournalist, drar de ut på en reise der de støter på mordere, kulter og konspirasjoner. De finner etterhvert ut at alt dette har en sammenheng med de mystiske Tempelridderne.
Spillet ble utgitt på Game Boy Advance i 2002.
Broken Sword II: The Smoking Mirror
George og Nico er også hovedpersonene i det andre spillet i serien som ble utgitt året etter det første, i 1997.
Nico kommer over en mystisk stein med merkelige symboler. Sammen med George drar hun til en professor for å tyde tegnene. I professorens hus blir George slått bevisstløs og Nico kidnappet. George våkner bundet til en stol med en livsfarlig edderkopp foran seg. Sporet etter Nico leder ham til mayaenes rike.
Broken Sword: The Sleeping Dragon
Det tredje spillet i serien ble utgitt i 2003 på PC, PlayStation 2 og Xbox, og var forskjellig fra de to første spillene i både utseende og spillmekanisme. Mens de to første er 2D pek og klikk, er dette full 3D, der karakteren blir kontrollert med direkte kontroll.
Broken Sword: The Angel of Death
Broken Sword: The Angel of Death ble utgitt i 2006. Da den mystiske kvinnene Anna Maria dukker opp ender George opp på et nytt eventyr. Dette spillet går tilbake til pek-og-klikk-systemet brukt i de to første spillene. Spillet ble utgitt med tittelen Secrets of the Ark: A Broken Sword Game i USA.
Som det første spillet i serien kunne man også kjøpe lydsporet via iTunes.
Broken Sword 5: The Serpent's Curse
Broken Sword 5: The Serpent's Curse ble lansert i to deler. Den første utkom 4. desember 2013, mens den andre ble lansert 17 april 2014 for Microsoft Windows, OS X og Linux. The Serpent's Curse ble kunngjort 23. august 2012, sammen med et Kickstarter-prosjekt for å finansiere spillet, som hadde blitt selvfinansiert frem mot lansering.
Spillet er i HD og returnerer til spillets 2D-røtter, med karakterer som er forhåndsrendret i 3D og lagret i 2D-bilder. Den største delen av finansieringen kom gjennom Kickstarter, hvor mer enn 771,000 av målet på 400,000 dollar ble samlet inn. Sammen med donasjoner via PayPal ble totalen på over 823,000 dollar.
Flere måneder etter hendelsene i Broken Sword: The Angel of Death treffer George Stobbart, som nå jobber som forsikringsvurderingsmann, Nicole Collard i Paris når de begge er på åpningen av en kunstutstilling hos gallerieier Henri Dubois. Like etter gjenforeningen kommer et pizzabud og stjeler maleriet la Maledicció fra utstillingen. Han dreper Henri under flukten. Inspektør Auguste Navet, politidetektiven som håndterer saken, er inkompetent, og George bestemmer seg derfor for å etterforske den selv.
Ingvar Kamprad
Feodor Ingvar Kamprad (født 30. mars 1926 i Ljungby, død 27. januar 2018 i Liatorp) var en svensk gründer som grunnla møbelvarehuskjeden IKEA.
Biografi
Kamprad ble født på gården Elmtaryd, nær den lille landsbyen Agunnaryd i Ljungby i Småland i Sverige. Det var den største gården i området med sine 500 hektar tomt. Kamprad testet sin forretningssans allerede som unggutt, da han solgte fyrstikker til naboer fra sin sykkel. Han fant ut at han kunne kjøpe fyrstikker billig i store partier i Stockholm, selge dem løst til lave priser og likevel sitte igjen med fortjeneste. Senere utvidet han sitt forretningsområde til å selge fisk, juletrepynt, frø og senere kulepenner og blyanter. Da Kamprad var 17 år, fikk han belønning av sin far for sin innsats på skolen. Han brukte pengene til å danne det som i dag er IKEA. På denne tiden var han også aktiv nazist, og han tok aldri avstand fra den svenske nazistlederen Per Engdahl, tvert i mot omtalte han Engdahl som en stor mann så sent som i 2010.
Akronymet IKEA kommer av initialene fra hans navn (Ingvar Kamprad), i tillegg til Elmtaryd, gården hvor han vokste opp, og den nærliggende landsbyen Agunnaryd.
Kamprad har innrømmet at hans dysleksi hadde innvirkning på den interne driften av selskapet. Ett eksempel er de svenske navnene på møblene hos IKEA, som opprinnelig ble valgt fordi Kamprad hadde problemer med å huske produktenes numre i lagerbeholdningen.
Kamprad bodde i Epalinges i Sveits fra 1976. Ifølge et intervju med TSR, den franskspråklige, sveitsiske TV-kringkasteren, kjørte Kamprad en 15 år gammel Volvo, fløy kun økonomiklasse og oppfordret IKEA-ansatte til å alltid skrive på begge sider av et ark. I tillegg ble Kamprad kjent for å besøke IKEA for et billig måltid. Han var også kjent for å kjøpe julegaver og -papir i salgene etter jul. Kamprads sparsommelighet er veldokumentert, men det er også en viktig del av det totale selskapsbildet som IKEA presenterer for sine ansatte og allmennheten. Han nevnte sjelden at han eide en villa i et høyprisområde i Sveits, et stort landområde i Sverige og en vingård i Provence i Frankrike, eller at han kjørte en Porsche i flere år.
Mens han jobbet med møbelprodusenter i Polen tidlig i sin karriere, ble Kamprad alkoholiker. Han uttalte at han fikk dette under kontroll.
Formue
Ifølge det svenske økonomitidsskriftet Veckans Affärer var han den rikeste personen i verden. Denne rapporten baserer seg på antagelsen om at Kamprad eide hele selskapet, noe både IKEA og Kamprad-familien avviste. Personlig hadde Kamprad lite eierskap i selskapet, men overførte mesteparten til Stichting INGKA Foundation og INGKA Holding som en del av en kompleks skatteplan, og dette gjorde at hans faktiske kontroll over selskapet var litt uklar.
Tidsskriftet Forbes rangerte en stund Bill Gates som nummer 1, med Kamprad på nummer 4. Det var i etterkant av artikkelen i Veckans Affärer at Kamprad gikk fra nummer 12 til sin nåværende posisjon i Forbes. Ifølge det tyske T-Online var Kamprad den fjerde rikeste personen i verden, med 53 milliarder dollar. I mars 2005 gjorde den glidende verdien av den amerikanske dollaren at Kamprad kom øverst på listen i en annen rapport. I mars 2007 anslo Forbes hans formue til 33 milliarder dollar. I 2011 ble det fremlagt dokumenter som viste at Kamprad hadde solgt majoriteten av sin andel i IKEA mange år tidligere. I 2015 var Kamprads formue ifølge Forbes 3,4 milliarder dollar, og han var nummer 497 på listen over verdens rikeste.
Etter hans død viste det seg at hans formue var på 469 milliarder kroner, og at han var blant verdens 10 rikeste personer da han døde.
Stichting INGKA Foundation
Den nederlandskregistrerte stiftelsen Stichting INGKA Foundation er navngitt etter Kamprad, og eier INGKA Holding, som er morselskapet til alle IKEA-butikkene. Denne ideelle organisasjonen ble i mai 2006 omtalt av økonomitidsskriftet The Economist som verdens største veldedighetsorganisasjon – med en antatt verdi på minst 36 milliarder dollar i 2006 (større enn Bill & Melinda Gates Foundation) – men dens hovedformål er, ifølge noen, antatt å være selskapsskattunngåelse og beskyttelse mot overtakelse for IKEA. Kamprad var styreleder i stiftelsen.
Annet arbeid
Kamprad var i utgangspunktet en meget privat person, som sjelden gjorde noe ut av seg i det offentlige. Likevel ga han ut noen få verker. Først fortalte han omstendelig om IKEAs holdninger til sparsommelighet og entusiasme, i en erklæring kalt «A Testament of a Furniture Dealer». Den ble skrevet i 1976, og har siden blitt ansett som ideologien til IKEAs møbelkonsept. Han jobbet også med den svenske journalisten Bertil Torekull på boken «Leading By Design: The IKEA Story». I selvbiografidelen av boken forklarer han videre om sin filosofi, samt sine prøvelser og triumfer ved dannelsen av IKEA.
Kontrovers
I 1994 ble de personlige brevene til den svenske fascistaktivisten Per Engdahl gjort offentlige, etter hans død. Det ble avdekket at Kamprad hadde blitt med i Engdahls pro-nazistiske gruppe i 1942. Kamprad hadde skaffet midler, samt rekruttert medlemmer, til gruppen så sent som i september 1945. Det er ikke kjent når Kamprad trakk seg ut av gruppen, men han fortsatte vennskapet med Engdahl frem til starten av 1950-tallet.
Etter denne offentliggjørelsen sa Kamprad at han dypt angret på den delen av sitt liv. Han kalte det for sin største tabbe, og han skrev senere et unnskyldningsbrev til alle sine IKEA-ansatte med jødisk opphav. IKEA er en av få detaljister som har varehus i Israel samtidig som den også har varehus i den arabiske verden. Det antas at dette reflekterer et forsøk på å roe ned denne kontroversen.
Ingvar Kamprad døde 27. januar 2018.
Scotland County (Nord-Carolina)
Scotland County er et fylke i den amerikanske delstaten Nord-Carolina.
Erhard Loretan
Erhard Loretan (født 28. april 1959 i Bulle, Kantonen Fribourg; død 28. april 2011 i Fieschertal) var en sveitsisk høyfjellsklatrer. I 1995 ble han den andre fjellklatrer som besteg klodens alle 14 åttetusenmetere uten kunstig oksygentilførsel (den første var Reinhold Messner), og den tredje som besteg alle åttetusenmetre i det hele (nr to var Jerzy Kukuczka som hadde med oksygen på Mount Everest). Loretan hadde diplomeksamen som kunstsnekker.
Karriere
Taktikken til Loretan var å foreta bestigningene så hurtig som mulig, og han unngikk derfor å bære med mer enn det aller mest nødvendige. Han ble svært kjent for en lynrask bestigning nesten i fall-linjen (diretissima-rute) i Mount Everests nordvegg: fra foten av Rongpu-breen og tilbake brukte han mindre enn 40 timer. På grunn av faren for snøskred klatret han og partneren hovedsakelig nattestid. De gikk uten telt, bare en spade til å grave seg ned med under bivuakkeringen. Oppstigningen gjorde de unna på under seks timer.
Det minimale proviantforrådet og utrustningen gjør at risikoen øker, men til gjengjeld innebærer hurtig klatring et kortere opphold i åttetusenmetrenes såkalte «dødssone».
I 1986 klatret Loretan og Wojciech Kurtyka en ny og svært vanskelig rute i Nameless Tower, den mest spektakulære tinden i Trangomassivet.
Skawa
Skawa er en sideelv til Wisła i Polen. Den har sitt utløp ved landsbyen Spytkowice, 12 km vest for den lille byen Rabka Zdrój i Beskidene. Ved dens bredd ligger småbyene Jordanów, Maków Podhalański, Sucha Beskidzka, Wadowice og den noe større Zator, før den etter 78 km tømmer seg i Wisła.
Erhard Loretan
Karriere
Loretans fjortende åttetusenmeter var verdens tredje høyeste fjell, Kanchenjunga (8586 moh). Under bestigningen utviklet det seg til et kappløp mellom Loretan og Benoît Chamoux som etter egen beregning også hadde besteget tretten åttetusenmetre. Mens Loretan ble det tredje menneske med fjorten åttetusemetre i sin klatrebok, omkom Chamoux omtrent 50 m under toppen.
28. april 2011, på sin 52. fødselsdag, forulykket Loretan etter et fall fra Grünhorn i Fieschertal. Hans 38 år gamle kvinnelige klient ble alvorlig skadet. Grünhorn regnes ikke som spesielt farlig, men man antar at en av de to i taulaget mistet fotfestet og dro den andre med seg.
Personlig tragedie
Loretan påførte i desember 2001 sin syv måneder gamle sønn et dødelig shaken baby syndrom etter at barnet hadde skreket i lengre tid. I 2003 ble han idømt fire måneders betinget fengsel for uaktsomt drap. For bidra til å øke bevisstheten om faren ved å riste spedbarn, gav han tillatelse til at navnet hans ble publisert i forbindelse med saken. I retten sa han: «Straffen dere idømmer meg er ingenting mot hva jeg må bære med meg til mine dagers ende.»
Flädie
Flädie er et tettsted i Lomma kommune i Skåne län i Sverige. I 2010 hadde tettstedet 251 innbyggere. Flädie ligger cirka 7 kilometer vest for Lund.
Peshkopi
Peshkopi (albansk: Peshkopi) er en by nordøst i Albania med 8 880 innbyggere (2005). Byen ligger 651 meter over havet og er administrasjonssenteret til regionen Dibër.
Peshkopi er rik på naturressurser som krom og marmor. Byen er omgitt av et populært naturområde med landets høyeste fjell, Korab og nasjonalparken Lura.
Byen har gjennom mesteparten av sin historie vært en liten markedsby.
Kory Tarpenning
Kory Merrill Tarpenning (født 27. februar 1962 i Portland, Oregon) er en tidligere amerikansk stavhopper, best kjent for å ha tatt fjerdeplass under OL i 1992 i Barcelona. Han ble amerikansk mester i 1988 og 1989. Tarpenning har en personlig rekord på 5.89 meter, oppnådd i juli 1988 i Indianapolis.
Sjakhty
Historie
Byen ble grunnlagt 3. oktober 1867 som bosetningen Gornoje Grusjevskoje (russisk: Горное Грушевское). Fra 1881 til 1921 het byen Aleksandrovsk-Grusjevskij (russisk: Александровск-Грушевский).
I 1914 hadde innbyggertallet kommet opp i 54,000. Hovednæringsveien var utvinning av kull, som hadde vært drevet i regionen siden 1700-tallet. Befolkningen var fattig, men byen hadde jernbane, telegraf og telefon-nettverk, elektrisitet og vann- og avløpsystemer, samt biblioteker, sykehus og et postkontor. De fleste handelsmennene og industriherrene bodde i Rostov og Novotsjerkassk.
I 1917 skiftet byen hender tre ganger, til den ble «frigjort» 28. april 1919 av Donarmeen under General Fitzkhelaurov. I 20 måneder var den uavhengig av bolsjevikene, men ble herjet av tyfus.
13. januar 1921 fikk byen sitt nåværende navn. Navnet «Sjakhty» (dvs. gruvesjakt) ble valgt på grunn av byens tilknytning til kullgruvene. På 1920-tallet ble mange kirker og arkiver ødelagt, og alle gatenavnene ble endret.
I juli 1942, under andre verdenskrig, ble byen okkupert av Tysklands arméer. Under den tyske tilbaketrekningen i februar 1943 ble mange kullgruver og bygninger ødelagt.
I 1948 nådde kullproduksjonen de samme nivåer som før krigen. I Brezjnev-perioden nådde byen høydepunktet i sin utvikling, med en befolkning på over 250,000 og en kullproduksjon på 10 millioner tonn pr år.
Perestrojka var ødeleggende for byen, ettersom gruver ble privatisert og stengt, med massiv arbeidsløshet og en kraftig økning i kriminalitet og skadelig bruk av rusmidler.
Sjakhty er i dag det viktigste industrielle senteret i det østlige Donbass.
Demografi
Befolkningsutvikling: ! År || Folketall || Kilde
Sigrid Syvertsen
Sigrid Marie Syvertsen (født 15. mai 1885 i Tønsberg, død 21. desember 1974) var en norsk typograf, politiker og kvinneaktivist.
Som utdannet typograf var hun organisert og ble med i Arbeiderpartiets kvinneforening. Fra 1917 til 1923 var hun forretningsfører i Arbeiderpartiets kvindeforbund. Fra 1919 var hun også redaktør for forbundets blad Arbeiderkvinden. Da partiet i 1923 omorganiserte kvinnearbeidet og etablerte eget kvinnesekretariat direkte under partiets sentralstyre, ble Syvertsen sekretariat-formann.
For Arbeiderpartiet satt hun 1919–1959 i Oslo bystyre. Syvertsen var i styret for Oslo Samvirkelag og satt i sentralstyret for NKL 1929–1950.
Shkodër
Shkodër (Shkodra i bestemt form; latin: Scodra; italiensk: Scutari; serbisk: Skadar) er en by ved Shkodërsjøen i det nordvestre Albania. Den er en av Albanias eldste og mest historiske byer, såvel som et viktig kulturelt og økonomisk senter. Shkodërs befolkning ble i 2005 anslått til 109 604, og økt til 135 612 ved folketellingen i 2011.
Den er hovedstaden i det omliggende prefekturet eller fylket med samme navn, Shkodër, en av tolv i Albania. Byen er en av de eldste byene i Balkan og den fjerde mest folkerike i landet. Den har sterk innflytelse på kultur, religion, kunst og underholdning i nordlige Albania. I løpet av byens mange ulike historiske epoker har den beholdt sin status som en betydelig by i en større region grunnet dens strategiske posisjon nær Adriaterhavet og til italienske havner, mens også til veier og ruter over land til andre byer og landsbyer i naboregionene.
Etymologi
Etymologien for Shkodër er emne for akademisk debatt. navnet ble først bevitnet i antikken i den latinske formen Scodra, den antikke greske formen Σκόδρα, etter at de ble oppdaget mynter fra 100-tallet f.Kr. Men den endelige opprinnelse til stedsnavnet er usikker.
Den ytterligere utviklingen av navnet har også vært emne for diskusjon blant lingvister over albansk uttale. Mens Eqrem Çabej og Shaban Demiraj mener at Skodra utviklet seg til moderne Shkodra, som bevis på regulær utvikling i det albanske språket, har Joachim Matzinger argumentert at det ikke viser bestemte og kjente fonologiske endringer som ville ha skjedd om navnet hadde vært i kontinuerlig bruk i ur-albansk siden før romersk tid
Kort historie
Shkodër er en av Europas eldste byer. Den var opprinnelig en illyrisk bosetning. Den ble innrettet som hovedstad for kongedømmet Illyria under Gentius' herrevelde, og kapitulerte deretter for romerne i 168 f.Kr.
Etter Romerriket falt fra hverandre kom byen under varierende herskere. Under navnet Scutari tilhørte byen i perioden 1396-1479 republikken Venezia, noe som ga sterke forbindelser til Italia, og deretter Det osmanske rike. Den albanske folkestammen bushati gjorde byen selvstendig i 1760.
Etter 1831 undertrykte Det osmanske rike byens selvstendig og gjorde Shkodër til huvedstad i vilayeten med samme navn. Etter Prizrenligaen var nedkjempet i 1881 spilte Shkodër en fremtredende rolle under den albanske frihetskampen. Under ledelse av kong Nikola I beleiret Montenegro Shkodër den 22. april 1913, men etter sterkt påtrykk fra stormaktene ble den montenegriske hæren tvunget til å trekke seg tilbake allerede den 9. mai. Shkodër var blitt del av det nydannede Albania 28. november 1912.
Befolkningen, med et stort innslag av muslimer, spilte en fremtredende rolle i den albanske politiske reformperioden 1990–1991. Shkodër ble sentrum for en sterk demokratisk bevegelse som motarbeidet kommunismen i Albania.
Rowan County (Nord-Carolina)
Rowan County er et fylke i den amerikanske delstaten Nord-Carolina.
Historie
Fylket ble dannet i 1753 fra den nordlige delen av fylket Anson County. Det ble navngitt etter Matthew Rowan, fungerende guvernør for North Carolina fra 1753 til 1754.
Opprinnelig var Rowan County et vidstrakt landområde med en uklar vestlig grense. Reduksjonen av fylkets omfang begynte i 1770 da den østlige delen ble kombinert med den vestlige delen av Orange County for å bli Guilford County i North Carolina. I 1771 ble den nordøstlige delen av hva som var igjen av Rowan County til Surry County. I 1777 ble den vestlige delen av Rowan County til Burke County. I 1788 ble den vestlige delen av det nå meget smale fylket til Iredell County. I 1822 ble den østlige delen av det fortsatte minskede fylket til Davidson County. Endelig, i 1836 ble en del av fylket nord for elven South Yadkin River til Davie County. Festivalen «250 Fest» feiret fylkets 250-årsjubileum i 2003.
Stanly County
Stanly County er et fylke i den amerikanske delstaten Nord-Carolina.
Paulo Ferreira
Paulo Renato Rebocho Ferreira (født 18. januar 1979) er en portugisisk tidligere fotballspiller som la opp etter 2012/2013-sesongen. Han ble mest brukt som høyreback, men opptrådte også som venstreback og i midtforsvaret hos sin siste klubb, Chelsea.
Spillerkarriere
Han begynte karrieren i den portugisiske andredivisjonsklubben GD Estoril Praia. Deretter gitt han til Vitoria Setubal i begynnelsen av 2001/2002-sesongen. Disse årene spilte han 27 landskamper for Portugals U21-landslag. Sommeren 2002 gikk han til FC Porto, som ble trent av José Mourinho.
Den følgende sesongen vant han både ligaen og cupen i Portugal, og sesongen ble kronet med seier i UEFA-cupfinalen over Celtic i Sevilla. Den påfølgende sesongen forsvarte de den hjemlige ligatittelen, men det bleknet i forhold til det faktum at de svært overraskende gikk helt til topps i UEFA Champions League.
Han ble tatt ut i troppen til EM 2004, og startet i åpningskampen mot, men etter flere personlige feil ble han satt ut av laget i resten av turneringen. Han ble imidlertid satt inn som reserve i finalen (som Portugal tapte) etter at Miguel Monteiro ble skadet.
Etter to år i FC Porto gikk han til Chelsea for 13,2 millioner pund på begynnelsen 2004/2005-sesongen. På Stamford Bridge ble han gjenforent med sin tidligere manager José Mourinho og den tidligere lagkameraten Ricardo Carvalho. Han la opp etter sesongen 2012–2013, etter å ha blitt byttet inn i det 88. minutt i sesongens siste kamp mot Everton FC, som Chelsea vant 2–1 etter mål fra Juan Mata og Fernando Torres.
Landslagskarriere
Paulo spilte to kamper for Portugal i VM i 2006. I semifinalen mot, som Portugal tapte 0-1, kom Paulo inn i andre omgang for den skadde Miguel. Paulo startet deretter i bronsefinalen mot, som tyskerne vant 3-1.
Tatum O’Neal
Tatum Beatrice O'Neal (født 5. november 1963 i Los Angeles i California) er en amerikansk skuespiller og Oscarvinner.
Bakgrunn
Tatum er datter til skuespilleren Ryan O'Neal. Hun var gift med tennisspilleren John McEnroe 1986–1994, sammen har de to sønner og en datter.
Narkotikamisbruk
Tatum begynte tidlig med narkotika og var avhengig av kokain som 20-åring. Hun ble så avhengig av heroin og mistet foreldreretten til barna i 1989. Hun har gjennomgått flere avvenningbehandlinger, men ble tatt på åpen gate i New York i 2008 da hun kjøpte crack. Hun sa senere på The Oprah Winfrey Show show at hun har vært stoffri et år og at hun var i ferd med å sprekke da hun ble tatt.
Karriere
Tatum var stor barnestjerne på 1970-tallet, og for sin rolle som «Addie Loggins» i filmen Paper Moon vant hun i 1973 en Oscar for beste kvinnelige birolle. Hun er den den yngste skuespiller noensinne (10 år) som har vunnet Oscar.
Nils Aune
Nils Petter Aune (født 1964 i Trondheim) er en norsk musiker og har blant annet vært med som gitarist i det norske rockebandet Raga Rockers. Han kom inn som erstatter for Bruno Hovden i 1988 og var med fram til 2009 da han forlot bandet for å drive med egne prosjekter. Han har tidligere spilt i Fire Fæle Fyrer fra 1984 til 1991 Kafka Prosess fra 1984 til 1987 og Svart Framtid fra 1983 til 1984. Den 2. september 2011 ga han ut albumet Brent & resirkulert sammen med Prepple Houmb som han spilte med i bandet Hastverk i 1978.
Crossosomatales
se teksten
Klassifikasjon
I APG III-systemets fylogenetiske oversikt plasseres ordenen i superordenen Rosanae i den uformelle gruppa "malvider" (malvids, Eurosids II).
Edane stasjon
Edane er en stasjon på Värmlandsbanan i Arvika kommune i Sverige. Den blir betjent av regionaltog mellom Oslo og Kristinehamn, og av svensk regionaltrafikk.
Crossosomatales
Beskrivelse
Dette er en svært variert orden som har få gjennomgående morfologiske trekk, men støtten i genetisk slektskap er sterk. De fire nye familiene som ble inkludert i og med APG III gjøre ordenen ganske særegen: Disse fire familiene består av en eller to arter hver (Strasburgeriaceae's ene art skilles sågar ut som en egen familie av noen - Ixerbaceae). Disse totalt fem artene har tildels svært avgrensa geografisk utbredelse, men på vidt atskilte steder i verden.
Historie
Crossosomatales ble første gang beskrevet av Armen Takhtajan og formelt publisert av James Reveal i 1993. I Takhtajans senere systemer inneholdt ordenen bare en familie, Crossosomataceae. Denne familien ble hos Cronquist plassert i Rosales som den også ble i Robert Thornes system.
Hakkels
Hakkels (også hakk eller stråfôr) er en betegnelse på fôr laget av halm. Halmen kuttes i småbiter og blandes med vann. For å øke næringsverdien kan mel også blandes inn. Hakkels ble tidligere særlig benyttet til hestefôr. Hakkels er svært mettende og oppmuntrer hesten til å tygge, samt å ete langsommere i stedet for å kaste seg over maten.
Paradise Alley
Paradise Alley er en amerikansk sports-relatert dramafilm fra 1978 skrevet og regissert av Sylvester Stallone. Stallone spiller også hovedrollen. Filmen er lagt til en slumpreget del av New York i slutten av 1940-årene. Tre brødre prøver å kjempe seg ut av sitt belastede fødemiljø ved å gjøre den største av dem til en suksessfull fribryter. Sentrale biroller spilles av Armand Assante og Lee Canalito.
Om filmen
Paradise Alley ble ingen publikumssuksess i USA hvor den innbrakte $8 millioner.
Den fikk lunken mottagelse av anmelderne.
Handling
Victor, den yngste av Carboni-brødrene. Cosmo og Lenny er de to eldre brødrene hans. Han begynner med wrestling under kallenavnet "Kid Salami" etter forespørsel fra storebroren Cosmo, som mener at det kan være store penger å tjene med dette. Victor ønsker å vinne nok kamper slik at de alle sammen kan komme seg vekk fra området hvor de vokste opp. Victor ønsker å gifte seg med sin asiatiske kjæreste, og bo på en husbåt som han planlegger å kjøpe i New Jersey.
Cosmo er en svindler, og er alltid ute etter å tjene lette og raske penger. Lenny er en tidligere militærveteran, og han arbeidet deretter ved et begravelsesbyrå. Lenny er i begynnelsen usikker på at Victor skal begynne med wrestling, og forsøker ofte å advare Victor ved å minne ham om at han kan bli alvorlig skadet i ringen. Men etter hvert som historien utvikler seg, begynner rollene snart å snu. Cosmo blir mer og mer bekymret for Victor, og føler seg skyldig i å få ham inn i dette. Men Lenny blir stadig mer opptatt av å utnytte Victor så langt han kan.
Roller
(utvalg)
Stokes County
Stokes County er et fylke i den amerikanske delstaten Nord-Carolina.
Moeda
Moeda er en kommune i delstaten Minas Gerais i sørøstregionen av Brasil.
Pål Marthinsen
Pål Marthinsen (født 24. desember 1969) er en norsk journalist som er ansvarlig redaktør i SarpsborgAvisa. Han har tidligere også hatt ansvaret for Indre Østfold Avis, og jobbet som journalist i Sarpsborg Idag.
Maunder minimum
Maunder minimum (også prolonged sunspot minimum) er en periode med sterkt redusert solflekkaktivitet som inntraff i årene 1645–1715.
Navn
Fenomenet er oppkalt etter den engelske astronomen Edward Walter Maunder som i to artikler fra 1890 og 1894, idet han siterte tyske Gustav Spörer, bemerket det beskjedne antallet solflekker i perioden 1645–1715. Den amerikanske astronomen John A. Eddy (1931–2009) fikk i 1976 publisert en artikkel Science med tittelen «The Maunder Minimum» der han bekreftet til da spekulative og stort sett ukjente astronomiske observasjoner som dokumenterte at solen var unormalt rolig i årene 1645–1715.
Virkning på klimaet
Ved hjelp av klimamodeller er det simulert hvilken innflytelse et solflekkminimum av samme størrelse som Maunder minimum ville hatt på det framtidige klimaet. Dersom økte utslipp av drivhusgasser varmer jorda opp rundt fire grader innen slutten av 2000-tallet, vil en tilsvarende svekket strålingsintensitet bety at den globale oppvarmingen blir ca 0,3 grader lavere enn «normalt».
Andre solflekkminima
Det var også sterkt redusert solflekkaktivitet i årene 1010–1050 (Oort minimum), 1280–1340 (Wolf minimum) og 1420–1530 (Spörer minimum).
Mexico under Sommer-OL 1968
Mexico under Sommer-OL 1968. 275 sportsutøvere, 233 menn og førtito kvinner fra Mexico deltok i tjue sporter under Sommer-OL 1968 i Mexico by. Mexico kom på 15.-plass med tre gull-, tre sølv og tre bronsemedaljer. Rytteren David Bárcena Ríos var landets flaggbærer under åpningsseremonien.
Ludvig Munthe (biskop)
Ludvig Hanssøn Munthe (født 2. august 1593 i Tikøb, Nordsjælland i Danmark, død 3. desember 1649 i Bergen) var biskop av Bjørgvin fra 1636. Han kom som den første av Muntheslekten til Norge om ettermiddagen den 13. mars 1637 for å ta sitt bispedømme i besittelse.
Bakgrunn
Han var sønn av sogneprest Hans Ludvigssøn Munthe (1560–1601) og Anne Catharina de Fine (1566–1601). Munthe tilhørte en presteslekt. Begge foreldrene døde under pesten i 1601, og Ludvig fikk sin skolegang hos farbroren i Lund.
I 1613 ble han immatrikulert ved universitetet i København, der han ble baccalaureus 1616 og magister 1619. 1616 ble han lærer ved katedralskolen i Lund, men sa opp etter kort tid for å bli huslærer for flere av sønnene til adelsmannen Otto Lindenov. Dette medførte to lange utenlandsreiser. I nærmere seks år oppholdt han seg ved tyske universiteter og fikk god kjennskap til samtidens teologiske og religiøse retninger.
Prest
I 1624 ble han sogneprest til Nordre Borreby i Skåne og i 1634 hoffpredikant for kong Christian IV.
Biskop
I 1636 ble Ludvig Munthe utnevnt til biskop i Bergen og ankom byen i mars 1637. Som biskop arbeidet han særlig med å utvikle skolen og folkedannelse gjennom liturgi og fromhetsliv. Etter bybrannen i 1640 fikk han gjenreist latinskolen og utvidet forkynnelses- og undervisningsvirksomheten. Noe av dette var rettet mot «hedenske og papistiske skikker» i form av folkelige fastelavnsopptog og prosesjoner.
Biskop Munthe utgav en katekismeforklaring i 1644. Også her kritiserer han folkelige skikker, blant annet bruk av helgenbilder og valfart til Røldal. Munthe representerte i sitt virke tidens da utbredte lutherske ortodoksi.
Familie og etterslekt
Han var gift med Ingeborg Sørensdatter Friis, datter av slottsskriver Søren Friis. Datteren Elisabeth Munthe ble gift med Christen Paus, borgermester i Bergen. Ludvig Munthe ble gjennom sin datter Abel (1628–1676) som ble gift med magister Peder Lem (1617-1663), morfar til Ludvig Holberg, som ble oppkalt etter ham.
Tuxpan kraftverk
Tuxpan kraftverk er et kombinert oljekraftverk og gasskraftverk i Baja California i nordvestlige Mexico. Det har en installert produksjonskapasitet på ca. 2100 MW, fordelt på 4 turbiner i ett anlegg. Anlegget ble påbegynt omkring 1991, og stod ferdig i 1996. Brenselkilden er naturgass og tungolje. Dette er landets nest største kraftverk målt etter installert effekt.
Konveksjonssone
En konveksjonssone for en stjerne er rekkevidden av radiusen hvor energien primært transporteres av konveksjon. I en strålingssone transporteres energien ved stråling. I en stjerne består konveksjonen av massebevegelsen av plasma i stjernen. Denne danner vanligvis en sirkulær konveksjonsstrøm hvor det oppvarmede plasmaet stiger og det avkjølte plasmaet synker.
Södra Sandby
Södra Sandby er et tettsted i Lund kommune i Skåne län i Sverige. I 2010 hadde tettstedet 6 136 innbyggere.
Borçkademningen
Borçkademningen er en demning for energiproduksjon i Tyrkia. Den er anlagt som en av svært mange demninger på elva Çoruh i grensepvovinsen Artvin mot Armenia i nordøst. Installert vannkraftproduksjon er 300 MW, mens årsproduksjonen er på ca 1.039 GWh.
Demningen er 86 meter høy, i betong. Reservoaret som demmes opp er på 11 km². Byggingen av anlegget startet i 1985 og den var ferdig i 2007.
Bug (elv)
Bug (polsk), Vestre Buh (ukrainsk: За́хідний Буг – Zakhidnyj Buh; belarusisk: Захо́дні Буг – Zakhodni Buh) eller Vestre Bug (russisk: За́падный Буг – Zapadnyj Bug) er ei elv i Ukraina, Belarus og Polen. Den begynner nær landsbyen Verkhobuzj i Lviv oblast i Ukraina. Herfra renner den nordvestlig, og danner over en lang strekning grensa mellom Ukraina og Polen, og senere mellom Belarus og Polen. Nordvest for Brest forlater den grensa og renner mot vest til den munner ut i elva Narew på østbredden av den kunstige Zegrzesjøen, rundt 30 kilometer nord for den polske hovedstaden Warszawa. Navnet Vestre Buh/Bug brukes for å skille den fra Søndre Buh/Bug i Ukraina.
Blant byene som ligger ved Bug, er Volodymyr, Wlodawa, Brest, Terespol, Drohiczyn, Wyszkow og Serock.
Danny DeVito
Daniel Michael «Danny» DeVito jr. (født 17. november 1944 i Neptune i New Jersey i USA) er en amerikansk skuespiller, regissør og Oscar-nominert produsent.
Han er også medeier i produksjonsselskapet «Jersey Films» som blant annet står bak «Pulp Fiction», samt «Jersey Television» som blant annet står bak serien «Reno 911!».
28. januar 1982 giftet han seg med skuespillerinne Rhea Perlman, kjent fra «Cheers».
Melanochromis cyaneorhabdos
Melanochromis cyaneorhabdos er en art av ciklider. Det er en ferskvannsfisk som er endemisk til et lite område på nordøstkysten av Likoma-øyen i Malawisjøen.
Den er en polygam munnruger, og hannene er svært aggressive mot hverandre. Hunnen gjemmer seg i de ca. 21 dagene hun holder på egg og yngel.
Derek Miles
Derek Miles (født 28. september 1972 i Sacramento i California) er en amerikansk stavhopper. Han har vunnet USA-mesterskapet både innendørs og utendørs, og har vunnet en IAAF World Athletics Final.
Nasjonalt
I 1997 kom han på 10.-plass ved USA-mesterskapet utendørs. USA-mesterskapet utendørs 2000 ble arrangert i form av OL-uttaksstevnet United States Olympic Trials, der han kom på 3.-plass, men tapte plassen på OL-laget hårfint (omhopp) for sin treningspartner Chad Harting.
Etter 10.-plass utendørs og 5.-plass innendørs i 2001 greide han bronse innendørs i 2002, med 5,62, bak Timothy Mack og Tye Harvey. I 2003 fikk han medalje både utendørs og innendørs; han fikk gull innendørs med høyden 5,75, og sølv utendørs med 5,70, kun slått av Jeff Hartwig.
USA-mesterskapet utendørs 2004 ble arrangert i form av OL-uttaksstevnet United States Olympic Trials. 5,80 meter sikret ham bronsen, og plass på USAs OL-lag ved sommer-OL 2004 i Athen. Ved USA-mesterskapet innendørs greide han bare 8.-plass med 5,60. Toby Stevenson ble innendørsmester dette året.
Hans neste nasjonale medalje fikk han i 2008. Ved USA-mesterskapet innendørs fikk han delt bronse, sammen Toby Stevenson, bak Brad Walker og Rory Quiller. I tillegg vant han det amerikanske OL-uttaksstevnet United States Olympic Trials. Også i 2009 fikk han medalje – denne gang delt sølv i utendørsmesterskapet, sammen Jeremy Scott. Brad Walker vant gullet, men alle tre medaljevinnerne fikk 5,75 som beste resultat.
Den 25. juni 2011 ble han USA-mester utendørs, foran Jeremy Scott og Nick Mossberg.
Internasjonalt
I 1997 deltok han ved Universiaden, der han kom på 7.-plass.
Han deltok i sitt første VM i 2003 – VM i friidrett innendørs 2003 ble arrangert i Birmingham i England. Han greide 5,65 i kvalifiseringen på andre forsøk, og gikk videre til finalen. I finalen greide han 5,40 og 5,60, deretter greide han 5,70 på første forsøk. Etter det rev han tre ganger på 5,75, og endte på 5.-plass, som beste utøver fra USA. Tyske Tim Lobinger vant gullet med 5,80. Senere på året, i august, deltok han også ved VM i friidrett 2003 i Saint-Denis i Frankrike. Han greide 5,70 på første forsøk, og sammen med lagkameraten Timothy Mack gikk han til finalen. I finalen hoppet Miles og Mack helt likt, og kom på delt 6.-plass. Italienske Giuseppe Gibilisco ble verdensmester, men ny italiensk rekord på 5,90. Ved IAAF World Athletics Final 2003 kom han på 5.-plass.
Sommer-OL 2004 i Athen var hans første OL. Han kvalifiserte seg til finalen med et hopp på 5,70, sammen bl.a. landsmennene Toby Stevenson og Timothy Mack. I finalen hoppet han 5,75, og endte på 7.-plass, mens Timothy Mack vant gull og Toby Stevenson fikk sølv.
I 2006 fikk han konstatert stressbrudd i tibia, noe han opererte i 2007. Det ble operert inn en metallskinne i beinet.
Etter operasjonen kom han sterkt tilbake, og 2008-sesongen ble en sterk sesong. Ved sommer-OL 2008 fikk han 4.-plass. Han greide 5,70 i andre forsøk, stod over 5,75, og gjorde deretter 3 mislykkede forsøk på 5,80. Miles var den eneste fra USA i finalen, og australske Steven Hooker vant OL-gull med 5,96 – ny olympisk rekord. Han vant gull ved det årlige Prefontaine Classic i juni, og gull ved IAAF World Athletics Final i Stuttgart i september. I september ble det også arrangert stevne ved Brandenburger Tor i Berlin, for å markere starten på billettsalget til VM i friidrett 2009 i Berlin. I dette stevnet hoppet han 5,85, som var 3 cm over hans personlige rekord.
VM i friidrett 2009 ble ingen suksess for Miles. Han kvalifiserte seg til finalen, med 5,55 meter, men i finalen rev han tre ganger på åpningshøyden 5,50. Bedre gikk det i IAAF World Athletics Final i Thessaloniki, der han fikk sølv.
Han deltok ved VM i friidrett innendørs 2010 i Doha, der han kom på delt fjerdeplass. Han greide 5,65 på tredje forsøk. Steven Hooker vant med 6,01, som var ny mesterskapsrekord. Ved Verdenscupen i friidrett (IAAF Continental Cup) i Split i Kroatia fikk han bronse. Han deltok også ved VM i friidrett 2011, der han kom på 13.-plass i finalen med 5,65 meter.
Pergamonalteret
Pergamonalteret er navnet på monumentalalter viet til Zevs, eller ifølge andre kilder Athene, med en størrelse på omkring 36 x 34 meter, som ble oppført mellom år 180 og 159 f.Kr. av den pergameniske herskeren Eumenes II på Borgfjellet ved Pergamon. Utsmykningen viser gigantenes kamp mot gudene i gresk mytologi. Innvendig fremstilles Telefos-myten i marmor.
9. september 1878 begynte Carl Humann på oppdrag fra Berlins museer sine utgravninger på Borgfjellet ved Pergamon. Utgravningene varte til 1886. Mot å betale 20 000 mark fikk han overføre sine funn fra Pergamon til Berlin.
Mellom 1897 og 1899 ble det bygget et museum for Pergamonalteret av Fritz Wolff, som ble åpnet i 1901 med avdukingen av bysten av Humann av Adolf Brütt. I 1930 ble en ny bygning fullført, Pergamonmuseet.
Edy Hubacher
Eduard Hubacher (født 15. april 1940) er en sveitsisk tidligere friidrettsutøver i både kulestøt og diskoskasting og bobkjører som deltok i De olympiske sommerleker i 1968 i Mexico by og i De olympiske vinterleker i 1972 i Sapporo.
Hubacher ble olympisk mester i bobsleigh under vinter-OL 1972 i Sapporo. Han var med på det sveitsiske laget som vant konkurransen i firerbob foran Italia og Vest-Tyskland. De andre på laget var Jean Wicki, Hans Leutenegger og Werner Camichel. Sammen med Jean Wicki vant han en bronsemedalje i toerbob.
Barkblomsterfluer
Barkblomsterfluer (slekten Hammerschmidtia) er en gruppe av fluer som tilhører familien blomsterfluer (Syrphidae). Slekten omfatter 3 kjente arter, én av dem forekommer i Norge. Ulikt de fleste andre blomsterfluer er de utpregede skogsinsekter og besøker ikke ofte blomster. Larvene lever i under barken på nylig falne osper, der de spiser av det gjærende sevjelaget.
Utseende
Middelsstore (10–12 mm) blomsterfluer, hele kroppen rødbrun. De kan minnes om slekten Brachyopa, som de noen ganger regnes til, men er større og slankere. Dessuten kan de kjennes på at den fremre av tverr-årene ved vingens ytterkant er krum og møter vingen foran i en rett vinkel. Hos Brachyopa er denne åren temmelig rett og møter åren foran i en spiss vinkel. Ansiktet, som er hvitt bestøvet, har en midtknøl. Antennene er forholdsvis små, brunoransje, antennebørsten med lange hår (fjærlignende). Fasettøynene er nakne, hos hannen møtes de i pannen. Thorax har mørkere lengdestriper. Beina er rødbrune, lårene litt fortykkede. Bakkroppen er avlang, mye smalere enn hos Brachyopa-artene. Vingene er litt brunlige med et ganske tydelig, brunt vingemerke.
Levevis
Disse fluene er svært spesialiserte og derfor ganske sjeldne. Hammerschmidtia ferruginea, som forekommer i Norge, trenger ett til to år gamle, falne eller hugde stammer av osp, der larven utvikler seg mellom barken og veden. Brukbare stammer skal lukte tydelig av gjæring. Fluene, som flyr i juni-juli, besøker blomster, men er likevel vanskelige å finne. Arten er regnet som truet.
Klubbekrigen
Klubbekrigen var et bondeopprør i finske Österbotten (Finland lå da under Sverige) i 1596–1597. Navnet kommer av at klubber ble brukt som våpen av bøndene. Opprøret, som hadde hjelp av hertug Karl, var rettet mot stattholderen på Åbo slott, Claes Fleming. Lederen for opprøret var Jacob Ilkka.
Barkblomsterfluer
Utbredelse
Slekten forekommer i den palearktiske sone og Nord-Amerika.
Bedre død enn rød
«Bedre død enn rød» antikommunistisk slagord først brukt under andre verdenskrig på tysk i formen Lieber tot als rot og senere under den kalde krigen av USA som Better dead than red.
På tysk skal slagordet først ha blitt brukt av den nazistiske propagandaministere Joseph Goebbels mot slutten av krigen for å motivere tyske soldater og sivile til kamp mot de fremadstormende sovjetiske styrkene. Goebbels etterlevde selv sin egen oppfordring ved å velge selvmord for seg og sin familie da sovjetrusserne inntok Berlin.
Den engelske versjonen kommer sannsynligvis fra den tyske, men kan også ha oppstått uavhengig av denne. Slagordet var flittig brukt i USA i 1950-årene, en tid da den amerikanske regjeringen og det parlamentariske flertallet anført av blant annet antikommunisten Joseph McCarthy gikk hardt til angrep på mistenkte kommunistsympatisører. Mot-slagordet Better red than dead ble brukt av andre.
Slagordet finner stadig nye bruksområder, og i USA, hvor det fra 2000-tallet er blitt vanlig å farge områder der velgerne stemmer på Det demokratiske partiet, blått på kartet, og områder som velger Det republikanske partiet rødt, er Better dead than red til stadig brukt av demokrater.